Η **Fena** (**Φένα**) αποτελούσε ελληνική αλυσίδα πολυκαταστημάτων πώλησης ειδών ένδυσης και υπόδησης με έδρα την Θεσσαλονίκη. Το 2008 διατηρούσε 4 πολυκαταστήματα στην Βόρεια Ελλάδα και αποτελούσε ταυτόχρονα εισαγωγέα επώνυμων ειδών ένδυσης. Η εταιρεία έληξε τις δραστηριότητές της έπειτα από υπαγωγή στον πτωχευτικό κώδικα το 2013.

Ιστορία
-------

### Ίδρυση

Με την σημερινή επωνυμία, η εταιρεία ιδρύθηκε το 1977 στο Ωραιόκαστρο υπό την μορφή βιοτεχνίας, γνωρίζοντας μεγάλη ανάπτυξη τις επόμενες δεκαετίες. Το 2000 κατασκευάστηκε το πρώτο πολυκατάστημα στον Φοίνικα με την επωνυμία **Fena Stock**, ενώ στην συνέχεια το 2002 λειτούργησε δεύτερο πολυκατάστημα στο κέντρο της Θεσσαλονίκης

Το 2005 εγκαινιάστηκε το πολυκατάστημα **Fena Fresh** το οποίο στεγάστηκε στον παλιό κινηματογράφο «Ηλύσια» ενώ την ίδια χρονιά δημιουργήθηκε κατάστημα εντός του εμπορικού κέντρου Mediterranean Cosmos. Την χρονιά εκείνη επιχείρηση είχε έσοδα 52 εκατομμύρια ευρώ και απασχολούσε περί τους 300 εργαζόμενους.

Η εταιρεία τα επόμενα χρόνια σύναψε συνεργασίες με επώνυμους οίκους μόδας και εισήγαγε προϊόντα ένδυσης από το εξωτερικό τα οποία δεν ήταν διαθέσιμα την εποχή εκείνη στην ελληνική αγορά.

### Αναστολή Δραστηριοτήτων

Στις αρχές της νέας δεκαετίας του 2010 η εταιρεία κατηγορήθηκε για την πώληση και διανομή ειδών ένδυσης τα οποία κρίθηκε πως αποτελούσαν απομιμήσεις, γεγονός το οποίο επηρέασε αρνητικά την εικόνα και το κύρος της εταιρείας. Την περίοδο εκείνη, η εταιρεία ανέστειλε την λειτουργία δυο καταστημάτων και βρέθηκε να αντιμετωπίζει σοβαρές οικονομικές δυσκολίες και υποχρεώσεις απέναντι σε πιστωτές και το ίδιο το δημόσιο. 

Το 2013 η εταιρεία που διαχειριζόταν τα πολυκαταστήματα έκανε υπαγωγή στο άρθρο 99 του πτωχευτικού κώδικα, κίνηση η οποία δεν ήταν αποδεκτή με αποτέλεσμα την ολική αναστολή των εργασιών της και την έναρξη εκποίησης και πληστειριασμού του συνόλου των ακίνητων και κινητών αντικειμένων που περιέρχονταν στο κεφάλαιο της επιχείρησης.

Παραπομπές
----------

1. ↑  «H άνοδος και η πτώση της «Miss Fena»». *Newpost.gr*. 26 Οκτωβρίου 2011. Ανακτήθηκε στις 23 Οκτωβρίου 2023.
2. ↑  IEFIMERIDA.GR, NEWSROOM (26 Οκτωβρίου 2011). «Αυτή είναι η Θεσσαλονικιά επιχειρηματίας Miss Fena που χρωστάει 596.000 ΦΠΑ». *iefimerida.gr*. Ανακτήθηκε στις 23 Οκτωβρίου 2023.
3. ↑  Καλαϊτζόγλου, Της Αθηνάς (4 Αυγούστου 2002). «Νέος εμπορικός πόλος στη Θεσσαλονίκη». *Η ΚΑΘΗΜΕΡΙΝΗ* (στα greek). Ανακτήθηκε στις 23 Οκτωβρίου 2023. CS1 maint: Μη αναγνωρίσιμη γλώσσα (link)
4. ↑  IEFIMERIDA.GR, NEWSROOM (26 Οκτωβρίου 2011). «Αυτή είναι η Θεσσαλονικιά επιχειρηματίας Miss Fena που χρωστάει 596.000 ΦΠΑ». *iefimerida.gr*. Ανακτήθηκε στις 23 Οκτωβρίου 2023.
5. ↑  «Ο Καρύδας, η Fena και τα bazaar (ΦΩΤΟ)». *Thestival*. 5 Φεβρουαρίου 2015. Ανακτήθηκε στις 23 Οκτωβρίου 2023.
6. ↑  «Φάννυ Κάτσου : Άνεμος ανανέωσης πνέει στη Fena». *www.makthes.gr*. Ανακτήθηκε στις 23 Οκτωβρίου 2023.
7. ↑  «Βόμβα στη Βόρεια Ελλάδα από πτώχευση της FENA». *www.fimes.gr*.
8. ↑  Καλαϊτζόγλου, Της Αθηνάς (4 Αυγούστου 2002). «Νέος εμπορικός πόλος στη Θεσσαλονίκη». *Η ΚΑΘΗΜΕΡΙΝΗ* (στα greek). Ανακτήθηκε στις 23 Οκτωβρίου 2023. CS1 maint: Μη αναγνωρίσιμη γλώσσα (link)
9. ↑  «Η ιστορία της Fena, αλλιώς». *Protagon.gr*. Ανακτήθηκε στις 23 Οκτωβρίου 2023.
10. ↑  Δαφνής, Αναστάσης (7 Μαρτίου 2016). «Η άνοδος και η πτώση της «κυρίας FENA»». *Gossipstory.gr*. Ανακτήθηκε στις 23 Οκτωβρίου 2023.